Du kan desværre ikke lave dem helt klar i forvejen, da vandbakkelsen så vil blive blød af creme og flødeskum. Men du kan sagtens lave vaniljecremen klar dagen før og også hælde den på en sprøjtepose. Så opbevares den blot på køl. Du kan også koge hindbærrene og opbevare dem på køl. Du skal vente med at piske flødeskummen til kort tid før de skal fyldes. Vandbakkelserne skal gerne bages samme dag, men kan godt laves et par timer før og så blot stå på risten. Hvis du pakker dem ind vil de blive bløde. Se svar lidt længere nede på siden, hvis du gerne vil lave selve vandbakkelserne i god tid.